مکانات اور شہری غریبی کے خاتمے کی وزارت
ہاؤسنگ و شہری امور کی وزارت کل اسمارٹ سِٹی مشن ، امروت اور پی ایم اے وائی – یو کی چھٹی سالگرہ ورچوئل طور پر منائے گی
تقریب کے دوران انڈیا اسمارٹ سِٹی ایوارڈ مقابلہ  2020 اور کلائیمیٹ اسمارٹ سِٹی تجزیہ فریم ورک  کے نتائج کا اعلان کیا جائے گا
طلباء ، نو جوانوں ، این جی اوز ، اداروں اور افراد / گروپ کے لئے پی ایم اے وائی – یو پر مختصر فلم کے مقابلے کا اعلان کیا جائے گا
نئی دلّی ، 24 جون / ہاؤسنگ اور شہری امور کی وزارت تین یکسر تبدیلی والے شہری مشنوں یعنی اسمارٹ سٹی مشن ، امروت اور پردھان منتری آواس یوجنا شہری  کے آغاز کے 6 سال مکمل ہونے پر 25 جون ، 2021 ء کو ایک آن لائن تقریب کا انعقاد کر رہی ہے ۔ ان مشنوں کا آغاز وزیر اعظم جناب نریندر مودی نے 25 جون ، 2015 ء کو کیا تھا ۔ یہ تینوں اسکیمیں شہری احیاء کے لئے ویژن پر مبنی ایجنڈے کا ایک حصہ ہیں ، جو شہروں میں رہنے والی بھارت کی تقریباً 40 فی صد آبادی کی امنگوں کو پورا کرنے کے لئے کثیر سطحی حکمتِ عملی کے طور پر مرتبکی گئی ہیں ۔
پچھلے 6 برسوں کے دوران شہری سیکٹر پر دی جانے والی توجہ کو مجموعی طور پر 12 لاکھ کروڑ روپئے کی سرمایہ کاری سے پرکھا جا سکتا ہے ، جو 2004 ء سے 2014 ء کی مدت کے دوران صرف 1.5 لاکھ کروڑ روپئے تھی ۔ ان تین مشنوں کے تحت نافذ کئے گئے پروجیکٹوں نے بھارت کے شہروں میں رہنے والے لوگوں کی زندگی میں قابل قدر تبدیلی پیدا کی ہے ۔ ان مشنوں نے نہ صرف شہری بنیادی ڈھانچے کو فروغ دیا ہے ، چاہے وہ پانی کی سپلائی میں بہتری ہو یا صفائی ستھرائی ہو ، سب کے لئے مکان ہوں یا ڈاٹا کا استعمال ، ٹیکنا لوجی اور اختراعات اور ہمارے شہروں کے بندوبست کے لئے منصوبہ بندی ہو ، ان سب میں بہتری پیدا کی گئی ہے ۔ ان مشنوں نے کووڈ – 19 وباء کے دوران وباء کے اثرات سے متاثرہ لوگوں کے لئے خوراک کی فراہمی کے ساتھ ساتھ ، اُن کی بہتری کے لئے اہم رول ادا کیا ہے ۔
سالگرہ کی تقریب میں ہاؤسنگ اور شہری امور کی وزارت کے ذریعے نافذ کئے گئے اہم اقدامات کو اجاگر کیا جائے گا ۔ اس تقریب کی صدارت ہاؤسنگ اور شہری امور کے وزیر مملکت  جناب ہردیپ سنگھ پوری کریں گے ، جب کہ ہاؤسنگ اور شہری امور کے سکریٹری جناب درگا شنکر مشرا نے مرکزی اور ریاستی حکومتوں کے تمام شہری فریقوں کو اس میں ریاستوں / مرکز کے زیر انتظام علاقوں کے پرنسپل سکریٹری ، شہروں کے میونسپل کمشنر ، ایم ڈیز ، اسمارٹ سٹی کے سی ای او ، ریاستی سطح کی با اختیار ایجنسیاں ، مشن کے ڈائریکٹوریٹ اور اُن کے عہدیدار ، ٹیم کے ارکان ، پیشہ ور افراد ، صنعتی نمائندوں ، میڈیا کے افراد اور تعلیمی اداروں کے ارکان کو ، اس تقریب میں شرکت کی دعوت دی ہے ۔
اس تاریخ کو ہاؤسنگ اور شہری امور کی وزارت کے تحت خود مختار ادارے ، نیشنل انسٹی ٹیوٹ آف اربن افیئرس کے قیام کے 45 سال بھی مکمل ہو رہے ہیں ۔ اس ادارے کو شہر کاری سے متعلق مسائل اور پریکٹس پر ریسرچ کا کام سونپا گیا ہے ۔
پردھان منتری آواس یوجنا - شہری
سبھی کے لئے مکان کے تحت پی ایم اے وائی – یو ملک کی آزادی کے 75 سال مکمل ہونے پر سال 2022 ء تک اہل افراد کو پکے مکان کی یقین دہانی کے ساتھ ای ڈبلیو ایس / ایل آئی جی اور ایم آئی جی کے زمرے والے شہریوں کو مکانوں کی فراہمی کو یقینی بناتا ہے ۔ پردھان منتری آواس یوجنا – شہری کے تحت 1.12 کروڑ مکانوں کو منظوری دی گئی ہے ، جن میں 82.5 لاکھ مکانوں کا کام شروع کر دیا گیا ہے اور 48 لاکھ کے قریب مکان مکمل کئے جا چکے ہیں ۔
سالگرہ کے موقع پر طلباء ، نو جوانوں ، غیر سرکاری تنظیموں ، اداروں ، افراد / گروپوں کے لئے پی ایم اے وائی – یو پر مختصر فلم کا ایک مقابلہ شروع کیا جائے گا ، جس کے ساتھ بھارت کی آزادی کے 75 سال پر مختلف پروگرام ،ورک شاپ ، آواس پر سمواد کی منصوبہ بندی کی گئی ہے ، جو 75 شہروں کے اسکولوں ، کالجوں / اداروں کے لئے ہو گا ۔
امروت مشن
شہری احیاء اور یکسر تبدیلی کے لئے اٹل مشن  کا آغاز ایک لاکھ سے زیادہ آبادی والے 500 شہروں میں پانی کی سپلائی ، گندے پانی کی نکاسی اور بندوبست ، سیلابی پانی کی نکاسی ، غیر موٹر والے شہری ٹرانسپورٹ اور سبزہ زار / پارک کے معاملات کو حل کرنے کے لئے شروع کیا گیا تھا ۔ اس مشن کی کامیابیاں مندرجہ ذیل ہیں :
- پانی کے نل کےذریعے کنکشن : 105 لاکھ سےزیادہ نل کے کنکشن لگائے جا چکے ہیں ، جب کہ ہدف 139 لاکھ ہے ۔
- سیور اور گندے پانی کی نکاسی کے کنکشن : 145 لاکھ کے ہدف کے مقابلے 78 لاکھ سے زیادہ کنکشن لگائے گئے ۔
- گندے پانی کو صاف کرنے کی صلاحیت : 1240 ایم ایل ڈی اور 4960 ایم ایل ڈی کی صلاحیت پر پیش رفت جاری ہے ۔
- پانی بھرنے کے 1840 مقامات کو درست کیا گیا ۔
- سبزہ زار اور پارک : 1850 پارک اور 3770 ایکڑ سبزہ زار تیار کئے گئے ۔
- میونسپل بانڈ : 10 شہروں نے 3840 کرو ڑروپئے کے میونسپل بانڈ جاری کئے ۔
- تعمیرات کے لئے آن لائن اجازت کا نظام 2465 شہروں میں نافذ کیا گیا ۔
- اسٹریٹ لائٹ : 88 لاکھ اسٹریٹ لائٹ کو تبدیل کیا گیا ، جس سے سالانہ 192 کروڑ یونٹ توانائی کی بچت اور کاربن کے اخراج میں 15 لاکھ ٹن کی کمی آئی ہے ۔
اسمارٹ سِٹی مشن
اسمارٹ سِٹی مشن یکسر تبدیلی لانے والا مشن ہے ، جس کا مقصد ملک میں شہری ترقی میں ایک مثبت تبدیلی لانا ہے ۔ ایس سی ایم کے تحت مجوزہ کل 5890 پروجیکٹوں میں  178500 کروڑ روپئے کی لاگت کے  کی اب تک بولیاں طلب کی جا چکی ہیں اور 145600 کروڑ روپئے  کی لاگت کے 5195 پروجیکٹوں کے لئے کام کے احکامات جاری کئے گئے ہیں ۔ 45000 کروڑ روپئے کی لاگت کے  2655 پروجیکٹ  پروجیکٹ پوری طرح مکمل ہو چکے ہیں اور کام کرنے لگے ہیں ۔
اسمارٹ سٹی مشن کے تحت تیار کئے گئے پروجیکٹ کثیر شعبہ جاتی اور مقامی آبادی کی امنگوں کے آئینہ دار ہیں ۔ اب تک 69 اسمارٹ سٹی کو فروغ دیا جا چکا ہے اور ملک میں مربوط کمان اینڈ کنٹرول سینٹر کام کرنے لگے ہیں ۔ یہ کمان اور کنٹرول سینٹر کووڈ مینجمنٹ کے لئے وار روم کی طرح کام کر رہے ہیں اور مشن کے تحت تیار کردہ بنیادی ڈھانچے نے شہروں کو بہتر مواصلات ، پیشگی تجزیہ اور موثر بندوبست کے ساتھ وباء سے لڑنے میں مدد دی ہے ۔
چھٹی سالگرہ کی تقریب کے دوران ہاؤسنگ اور شہری امور کی وزارت انڈیا اسمارٹ سٹی ایوارڈ مقابلہ  2020 کے نتائج کا اعلان کرے گی ۔ ڈاٹر میچیورٹی اسسمنٹ فریم ورک  اور کلائمیٹ اسمارٹ سٹی اسسمنٹ فریم ورک  کے تحت نتائج کا اعلان تقریب کے دوران کیا جائے گا ۔ اس تقریب کے دوران انڈیا اسمارٹ سٹی فیلو شپ رپورٹ ، ٹیولپ سالانہ رپورٹ اور نیشنل انسٹی ٹیوٹ آف اربن افیئرس  کے ذریعے تیار کردہ معلوماتی رپورٹ بھی جاری کی جائیں گی ۔
۔۔۔۔ ۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔۔ ۔ ۔ ۔۔۔۔۔۔۔۔۔۔۔۔۔۔۔۔ ۔۔ ۔ ۔۔۔۔۔۔۔ ۔ ۔

U.No. 5858
(Visitor Counter : 221